smcproject/ml-wiki-sentences huggingface dataset:
തുടർന്ന് ദുശ്ശള തന്റെ പെരക്കുട്ടിയായ കൈക്കുഞ്ഞിനെയേന്തി അർജുനന്റെ അടുക്കൽ അവന്റെ എങ്കിലും ജീവനായി അപേക്ഷിക്കുന്ന രംഗം തികച്ചും വിവരണാതീതമാണ്.
തികച്ചും വാചാലനായ വ്യാസൻ വരെ ഈ സംസര്ഭാത്ൽമൌനിയായി.
ഭാരതകഥയികെ ഏറ്റവും നീചവും ഞെട്ടിപ്പിക്കുനതുമായ സന്ദർഭമാണ് യുദ്ധാനന്തരം അശ്വത്ഥാമാവ് കൃപരോടുകൂടി ചെയ്യുന്ന അരുംകൊലകൾ.
ബീഭത്സമായ ഈ അവസ്ഥ മാരാരുടെ വാക്കുകളിൽ "മനുഷ്യച്ചോരയിലാണ്ട ദ്രൌണിയുടെ വാൾപ്പിടി കൈപ്പടത്തോടോട്ടിപ്പിടിച്ചു ഒന്നായ്ത്തീർന്നപോലായി. രാത്രി ആളുകളുറങ്ങി ഇത്രക്ക് നിശ്ശബ്ദമായ ശിബിരത്തിലേകോ തൻ കടന്നുചെന്നത് ,ആളുകൾ കൊല്ലപ്പെട്ടു അത്രയ്ക്ക് നിശ്ശബ്ദമായ ശിബിരത്തിൽനിന്നു അയാൾ പുറത്തേക്കു പോന്നു."
എത്രയും നീചനായ അശ്വത്ഥാമാവ് ചിരഞ്ജീവിയായിത്തീര്ന്നതോടെ 'പക 'എന്ന മലിനവികാരം നമ്മുടെ ഹൃദയങ്ങളിൽ ചിരഞ്ജീവിയായി നിലകൊള്ളൂമെന്നു അദ്ദേഹം വിശദീകരിക്കുന്നു.
ഇതിനും പുറമേ കർണന്റെ മരണശേഷം അദ്ദേഹത്തിന്റെ ജന്മരഹസ്യം അറിഞ്ഞു ദുഖിക്കുന്ന യുധിഷ്ടിരൻ, ഭീമാനെന്നു കരുതി ഇരുമ്പുശില്പത്തെ ആശ്ലേഷിച്ചു തകർക്കുന്ന ധൃതരാഷ്ട്രർ ,ആയുധമെടുക്കില്ലെന്നു പറഞ്ഞു വാക്കുതെറ്റിച്ച കൃഷ്ണൻ, " അശ്വത്ഥാമാ കുഞ്ജര" എന്നു അർത്ഥസത്യം പറഞ്ഞ യുധിഷ്ടിരൻ, അംഗീകരിക്കപ്പെടാതെ മരണത്തിലേക്ക് നടന്നു നീങ്ങിയ കർണ്ണൻ ഇവയൊക്കെ മനസ്സിനെ അസ്വസ്ഥമാക്കുന്ന കഥാസന്ദർഭാങ്ങളാകുന്നു .
ഭാരതി ഉദയഭാനു ഇംഗ്ലീഷ് വിലാസം https://ml.wikipedia.org/wiki/Bharathy_Udayabanu
കേരളത്തിൽ നിന്നുള്ള രാജ്യസഭാംഗമായിരുന്നു ഭാരതി കെ. ഉദയഭാനു (2 ആഗസ്റ്റ് 1913 - 23 ഏപ്രിൽ 1983).
എ.പി. ഉദയഭാനുവിന്റെ സഹധർമ്മിണിയായിരുന്നു.
1960 ൽ കേരള സാഹിത്യ അക്കാദമി പുരസ്കാരം നേടി.
വാരണപ്പിള്ളിൽ കൊച്ചുപിള്ള പണിക്കരുടെയും കോമലേഴത്ത് കൊച്ചിന്റെയും മകളാണ്.
ബി.എസ്.സി ബിരുദം നേടി.
കോളേജുവിദ്യാഭ്യാസം കഴിഞ്ഞ്‌ പതിനേഴുവർഷം വീട്ടമ്മയായിരുന്ന  ഭാരതി ഉദയഭാനു പാർലമെന്റ്‌ മെമ്പറാവുന്നത്‌ ഭർത്താവിന്റെ തീരുമാനമനുസരിച്ചാണ്‌.
ഈ സ്ഥാനലബ്ധിക്കുള്ള തന്റെ യോഗ്യത കോൺഗ്രസ്സ് നേതാവായ ഉദയഭാനുവിന്റെ ഭാര്യ എന്നതായിരുന്നു എന്നവർ എഴുതുന്നുണ്ട്‌.
03/04/1954 മുതൽ 02/04/1958 വരെയും 03/04/1958 മുതൽ 02/04/1964 	വരെയും രണ്ട് തവണ രാജ്യസഭാംഗമായിരുന്നു.
അടുക്കളയിൽ നിന്നു് പാർലമെന്റിലേക്ക്‌ (രണ്ട് ഭാഗം) എന്ന ആത്മകഥ 1960ലെ കേരള സാഹിത്യ അക്കാദമി പുരസ്കാരം ലഭിച്ചു.
രാജ്യസഭാംഗത്വം 1958-1964 :ഇന്ത്യൻ നാഷണൽ കോൺഗ്രസ് 1954-1958 : ഇന്ത്യൻ നാഷണൽ കോൺഗ്രസ് , തിരു-കൊച്ചി കൃതികൾ ഭാരതീയ വനിതാരത്നങ്ങൾ ഭാരതീയ മഹാൻമാർ ഓർമ്മകളിലെ നെഹ്റു അടുക്കളയിൽനിന്നും പാർലമെന്റിലേക്ക്‌ (രണ്ട് ഭാഗം) രൂപാന്തരങ്ങൾ അവലംബം ↑ ↑ http://rajyasabha.nic.in/rsnew/pre_member/1952_2003/b.pdf ↑
ഭാരതരത്നം ഇംഗ്ലീഷ് വിലാസം https://ml.wikipedia.org/wiki/Bharat_Ratna
ഭാരതത്തിലെ ഏറ്റവും ഉയർന്ന സിവിലിയൻ ബഹുമതിയാണ് ഭാരതരത്നം .
കല, സാഹിത്യം, ശാസ്ത്രം, പൊതുജനസേവനം, കായികം എന്നീ തുറകളിലെ സ്തുത്യർഹമായ സേവനം നിർവ്വഹിച്ചവർക്കാണ്‌ ഈ ബഹുമതി നൽകുന്നത്.
ആലിലയുടെ ആകൃതിയിലുള്ളതാണ്‌ പുരസ്കാരം.
1954 ജനുവരി 2ന് പുറത്തിറക്കിയ ഓർഡിനൻസ് അനുസരിച്ചായിരുന്നു ബഹുമതിയ്ക്ക് അർഹരായവരെ തിരഞ്ഞെടുത്തിരുന്നത്.
എന്നാൽ മരണാനന്തര ബഹുമതിയായി ഭാരതരത്നം നലകാവുന്ന രീതിയിൽ ഓർഡിനൻസ് ഭേദഗതി ചെയ്തത് 1955-ലാണ്‌.
എസ്. രാധാകൃഷ്ണൻ , സി. വി. രാമൻ , സി. രാജഗോപാലാചാരി എന്നിവർക്കാണ്‌ ആദ്യമായി ഭാരതരത്നം നൽകപ്പെട്ടത്.
പിന്നീട് ഇതുവരെ 45 പേർക്ക് ഈ ബഹുമതി ലഭിച്ചിട്ടുണ്ട്.
അതിൽ 12-പേർക്ക് മരണാനന്തര ബഹുമതിയായാണ്‌ പുരസ്കാരം നൽകിയത്.
മുൻ രാഷ്ട്രപതി പ്രണബ് മുഖർജി, നനാജി ദേശ്മുഖ്, ഭൂപൻ ഹസാരിക, എന്നിവർക്ക് ആണ് അവസാനമായി ഈ പുരസ്കാരം ലഭിച്ചത്.
ഭാരതരത്നപുരസ്കാരം ലഭിച്ചവർ അവലംബം ↑ ↑ http://india.gov.in/myindia/bharatratna_awards.php ↑ ↑ വാജ്‌പേയിക്കും മദൻമോഹൻ മാളവ്യക്കും ഭാരതരത്‌ന http://www.southlive.in/news-national/bharat-ratna-vajpayee-likely-be-announced-today/2392 Archived 2016-03-09 at the Wayback Machine .
നമ്പർ പേർ ചിത്രം ജനനം/ മരണം നൽകിയ വർഷം കുറിപ്പുകൾ ഇന്ത്യൻ സംസ്ഥാനം , രാജ്യം 1.
സി. രാജഗോപാലാചാരി 1878–1972 1954 അവസാനത്തെ ഗവർണ്ണർ ജനറൽ, സ്വാതന്ത്ര്യസമരസേനാനി.
തമിഴ് നാട് 2.
സർ സി. വി. രാമൻ 1888–1970 1954 നോബൽ സമ്മാനംലഭിച്ച ശാസ്ത്രജ്ഞൻ തമിഴ് നാട് 3.
എസ്. രാധാകൃഷ്ണൻ 1888–1975 1954 ഇന്ത്യയുടെ രണ്ടാമത്തെ രാഷ്ട്രപതി, ആദ്യത്തെ ഉപരാഷ്ട്രപതി, തത്ത്വശാസ്ത്രചിന്തകൻ.
തമിഴ് നാട് 4.
ഭഗ്‌വാൻ ദാസ് 1869–1958 1955 സാഹിത്യം, സ്വാതന്ത്ര്യസമരസേനാനി ഉത്തർപ്രദേശ്‌ 5.
സർ എം. വിശ്വേശ്വരയ്യ
1861–1962 1955 സിവിൽ‍ എഞ്ചിനീയർ കർണാടക 6.
ജവഹർലാൽ നെഹ്രു 1889–1964 1955 ഇന്ത്യയുടെ പ്രഥമ പ്രധാനമന്ത്രി, സ്വാതന്ത്ര്യസമരസേനാനി, ഗ്രന്ഥകർത്താവ്‌.
ഉത്തർപ്രദേശ്‌ 7.
ഗോവിന്ദ് വല്ലഭ് പാന്ത് 1887–1961 1957 സ്വാതന്ത്ര്യസമരസേനാനി, ആഭ്യന്തരവകുപ്പുമന്ത്രി ഉത്തർപ്രദേശ്‌ 8.
കേശവ് കാർവേ
1858–1962 1958 വിദ്യാഭ്യാസവിചക്ഷണൻ, സാമൂഹ്യപ്രവർത്തകൻ മഹാരാഷ്ട്ര 9.
ഡോ. ബി. സി. റോയ് 1882–1962 1961 മുൻ മുഖ്യമന്ത്രി പശ്ചിമ ബംഗാൾ പശ്ചിമ ബംഗാൾ 10.
പുരുഷോത്തം ദാസ് ടണ്ടൻ
1882–1962 1961 സ്വാതന്ത്ര്യസമരസേനാനി, വിദ്യാഭ്യാസവിചക്ഷണൻ ഉത്തർപ്രദേശ്‌ 11.
രാജേന്ദ്രപ്രസാദ്‌ 1884–1963 1962 ഇന്ത്യയുടെ ആദ്യ രാഷ്ട്രപതി ബീഹാർ 12.
ഡോ. സാക്കിർ ഹുസൈൻ 1897–1969 1963 ഇന്ത്യയുടെ മുൻ രാഷ്ട്രപതി.
ആന്ധ്രാ പ്രദേശ്‌ 13.
പാണ്ഡുരംഗ് വാമൻ കാനെ 1880–1972 1963 Indologist സംസ്കൃതപണ്ഡിതൻ, മഹാരാഷ്ട്ര 14.
ലാൽ ബഹാദൂർ ശാസ്ത്രി 1904–1966 1966 ഇന്ത്യയുടെ രണ്ടാമത്തെ പ്രധാനമന്ത്രി, ഉത്തർപ്രദേശ്‌ 15.
ഇന്ദിരാ ഗാന്ധി 1917–1984 1971 ഇന്ത്യയുടെ മുൻ പ്രധാനമന്ത്രി ഉത്തർപ്രദേശ്‌ 16.
വി.വി. ഗിരി 1894–1980 1975 ഇന്ത്യയുടെ മുൻ രാഷ്ട്രപതി ആന്ധ്രാ പ്രദേശ്‌ 17.
കെ. കാമരാജ് 1903–1975 1976 സ്വാതന്ത്ര്യസമരസേനാനി, തമിഴ് നാട് മുൻമുഖ്യമന്ത്രി .
തമിഴ് നാട് 18.
മദർ തെരേസ 1910–1997 1980 1979 -ലെ സമാധാനത്തിനുള്ള നോബൽ സമ്മാനാർഹ .
പശ്ചിമ ബംഗാൾ 19.
വിനോബാ ഭാവേ 1895–1982 1983 സാമൂഹിക പരിഷ്കർത്താവ്, സ്വാതന്ത്ര്യസമരസേനാനി.
മഹാരാഷ്ട്ര 20.
ഖാൻ അബ്ദുൽ ഗാഫർ ഖാൻ 1890–1988 1987 ഭാരതരത്നം ലഭിച്ച ഇന്ത്യൻ പൗരനല്ലാത്ത ആദ്യവ്യക്തി, സ്വാതന്ത്ര്യസമരസേനാനി.
പാകിസ്താൻ 21.
എം.ജി. രാമചന്ദ്രൻ 1917–1987 1988 തമിഴ് നാട് മുൻമുഖ്യമന്ത്രി , നടൻ.
തമിഴ് നാട് 22.
ബി.ആർ. അംബേദ്കർ 1891–1956 1990 ഇന്ത്യൻ ഭരണഘടനയുടെ മുഖ്യ ശില്പി മഹാരാഷ്ട്ര 23.
നെൽ‌സൺ മണ്ടേല 1918 – 2013 1990 ഭാരതരത്നം ലഭിച്ച ഇന്ത്യൻ വംശജനല്ലാത്ത ആദ്യവ്യക്തി, ഭാരതരത്നം ലഭിച്ച ഇന്ത്യൻ പൗരനല്ലാത്ത രണ്ടാമത്തെ വ്യക്തി, വർണ്ണവിവേചനത്തിനെതിരെ പോരാടിയ പ്രമുഖ നേതാവ്.
ദക്ഷിണാഫ്രിക്ക 24.
രാജീവ് ഗാന്ധി 1944–1991 1991 ഇന്ത്യൻ മുൻപ്രധാനമന്ത്രി ദില്ലി 25.
സർദാർ വല്ലഭായി പട്ടേൽ 1875–1950 1991 സ്വാതന്ത്ര്യസമരസേനാനി, ഇന്ത്യയുടെ ആദ്യത്തെ ആഭ്യന്തരവകുപ്പുമന്ത്രി.
ഗുജറാത്ത് 26.
മൊറാർജി ദേശായി 1896–1995 1991 ഇന്ത്യൻ സ്വാതന്ത്ര്യസമരസേനാനി, പ്രധാനമന്ത്രി.
ഗുജറാത്ത് 27.
അബുൽ കലാം ആസാദ് 1888–1958 1992 സ്വാതന്ത്ര്യസമരസേനാനി, ഇന്ത്യയുടെ ആദ്യത്തെ വിദ്യാഭാസവകുപ്പുമന്ത്രി പശ്ചിമ ബംഗാൾ 28.
ജെ.ആർ.ഡി. ടാറ്റ 1904–1993 1992 പ്രമുഖ വ്യവസായി.
മഹാരാഷ്ട്ര 29.
സത്യജിത് റേ 1922–1992 1992 ചലചിത്ര സംവിധായകൻ, ഓസ്കാർ അവാർഡ് ജേതാവ് പശ്ചിമ ബംഗാൾ 30.
എ.പി.ജെ. അബ്ദുൽ കലാം b. 1931-2015 1997 ഇന്ത്യയുടെ പന്ത്രണ്ടാമത്തെ രാഷ്ട്രപതി, മിസൈൽ ടെക്നോളജി ശാസ്ത്രജ്ഞൻ.
തമിഴ് നാട് 31.
ഗുൽസാരിലാൽ നന്ദ 1898–1998 1997 സ്വാതന്ത്ര്യസമരസേനാനി,ഇന്ത്യയുടെ താത്കാലിക പ്രധാനമന്ത്രി(രണ്ടുതവണ).
പഞ്ചാബ്‌ 32.
അരുണ ആസഫ് അലി 1908–1996 1997 സ്വാതന്ത്ര്യസമരസേനാനി.
പശ്ചിമ ബംഗാൾ 33.
സുബ്ബലക്ഷ്മി 1916–2004 1998 കർണ്ണാടക സംഗീത പ്രതിഭ.
തമിഴ് നാട് 34.
ചിദംബരം സുബ്രമണ്യം 1910–2000 1998 സ്വാതന്ത്ര്യസമരസേനാനി, ഹരിതവിപ്ലവത്തിന്റെ ശില്പികളിൽ ഒരാൾ.
തമിഴ് നാട് 35.
ജയപ്രകാശ് നാരായൺ 1902–1979 1998 സ്വാതന്ത്ര്യസമരസേനാനി.
ബീഹാർ 36.
പണ്ഡിറ്റ് രവിശങ്കർ b. 1920 1999 സിതാറിസ്റ്റ് .
ഉത്തർപ്രദേശ്‌ 37.
അമർത്യ സെൻ b. 1933 1999 ഇന്ത്യൻ സാമ്പത്തിക ശാസ്ത്രജ്ഞനും 1998-ലെ സാമ്പത്തിക ശാസ്ത്രത്തിനുള്ള നോബൽ സമ്മാന ജേതാവുമാണ്‌.
പശ്ചിമ ബംഗാൾ 38.
ഗോപിനാഥ് ബർദോളോയി 1890–1950 1999 സ്വാതന്ത്ര്യസമരസേനാനി ആസാം 39.
ലതാ മങ്കേഷ്കർ b. 1929 2001 ചലച്ചിത്ര പിന്നണി ഗായിക.
മഹാരാഷ്ട്ര 40.
ഉസ്താദ് ബിസ്മില്ലാ ഖാൻ 1916-2006 2001 ഷെഹ്നായി വാദകൻ ബീഹാർ 41.
ഭീംസെൻ ജോഷി 1922-2011 2008 ഹിന്ദുസ്ഥാനി സംഗീതജ്ഞൻ കർണാടകം 42.
സച്ചിൻ തെൻഡുൽക്കർ b. 1973 2013 ക്രിക്കറ്റ്‌.
മഹാരാഷ്ട്ര 43.
സി.എൻ.ആർ. റാവു b. 1934 2013 രസതന്ത്രജ്ഞൻ കർണാടകം 44.
അടൽ ബിഹാരി വാജ്‌പേയി b. 1924 2014 ഇന്ത്യയുടെ 11-ാമത്തെ പ്രധാനമന്ത്രി ഉത്തർപ്രദേശ് 45.
മദൻ മോഹൻ മാളവ്യ 1861 - 1946 2014 ഇന്ത്യയുടെ സ്വാതന്ത്ര്യ സമരനേതാവ്, വിദ്യാഭ്യാസപ്രവർത്തകൻ ഉത്തർപ്രദേശ് 46.
പ്രണബ് മുഖർജി 1935 2019 ഇന്ത്യയുടെ മുൻ രാഷ്ട്രപതി പശ്ചിമബംഗാൾ 47.
ഭൂപൻ ഹസാരിക 1926-2011 2019 സംഗീതജ്ഞൻ ആസാം 48.
നാനാജി ദേശ്മുഖ് 1916-2010 2019 സാമൂഹിക പ്രവർത്തകൻ മഹാരാഷ്ട്ര 49.
നരസിംഹ റാവു 1921-2004 2024 സാമൂഹിക പ്രവർത്തകൻ, മുൻ പ്രധാനമന്ത്രി ആന്ഡ്ര പ്രദേശ് 50.
ചൗധരി ചരൺ സിംഗ് 1902-1987 2024 സാമൂഹിക പ്രവർത്തകൻ,മുൻ പ്രധാനമന്ത്രി ഉത്തർ പ്രദേശ് 51.
ഡോ. എം സ് സ്വാമിനാഥൻ 1925-2023 2024 ശാസ്ത്രജ്ഞൻ തമിഴ്നാട്,കേരളം ക സ തി ഇന്ത്യയിലെ പ്രമുഖ പുരസ്കാരങ്ങൾ സൈനികേതരം സൈനികം ↑ സച്ചിനും സി.എൻ .
ആർ .
റാവുവിനും ഭാരതരത്‌നം http://www.mathrubhumi.com/story.php?id=407059 Archived 2013-11-17 at the Wayback Machine .
ഭാരതവിലാസം സഭ ചിത്രത്തിലുള്ളവർ യഥാക്രമം ഇരിക്കുന്നവർ ഇടത്തുനിന്ന് വലത്തോട്ട് - 1.
കൊട്ടാരത്തിൽ ശങ്കുണ്ണി , 2.
ഉള്ളൂർ എസ്. പരമേശ്വരയ്യർ , 3.
നടുവത്ത് അച്ഛൻ നമ്പൂതിരി , 4.
രാമവർമ്മ അപ്പൻ തമ്പുരാൻ , 5.
കൊടുങ്ങല്ലൂർ കുഞ്ഞിക്കുട്ടൻ തമ്പുരാൻ , 6.
പുന്നശ്ശേരി നമ്പി നീലകണ്ഠശർമ്മ , 7.
പന്തളത്ത് കേരള വർമ്മ തമ്പുരാൻ .
നിൽക്കുന്നവർ ഇടത്തുനിന്ന് വലത്തോട്ട് - 1.
ഒടുവിൽ കുഞ്ഞികൃഷ്ണമേനോൻ , 2.
കുണ്ടൂർ നാരായണ മേനോൻ , 3.
നടുവത്ത് മഹൻ നമ്പൂരി , 4.
കാത്തുള്ളിൽ അച്യുതമേനോൻ , 5.
പെട്ടരഴിയം വലിയ രാമനിളയത് , 6.
വള്ളത്തോൾ നാരായണ മേനോൻ , 7.
സി.വി.കൃഷ്ണനിളയത് നിൽക്കുന്നവർ രണ്ടാം നിര, ഇടത്തുനിന്ന് വലത്തോട്ട് - 1.
ചങ്ങരം കോതകൃഷ്ണൻ കർത്താവ് , 2.
ഒടുവിൽ ശങ്കരൻ കുട്ടി മേനോൻ
കേരളത്തിലെ ആദ്യകാല സാഹിത്യ സമാജങ്ങളിലൊന്നാണ് ഭാരത വിലാസം സഭ .
ഇത് ഉദ്ഘാടനം ചെയ്യപ്പെട്ടത് കൊല്ലവർഷം 1084 -ൽ (എ.ഡി.1909) തൃശ്ശൂരിലാണ് .
അന്ന് തൃശ്ശൂരിലെ ഒരു വ്യാപാരിയും സാഹിത്യ പ്രേമിയും ആയിരുന്ന മാളിയമ്മാവു  കുഞ്ഞുവറിയത് ഭാരത വിലാസം എന്ന പേരിൽ തൃശ്ശൂരിൽ ഒരു പ്രസ്സ് സ്ഥാപിക്കുകയുണ്ടായി.
അന്നത്തെ പ്രമുഖ സാഹിത്യകാരന്മാർ പലരും അവിടെ വച്ച് കാണുകയും അവരുടെ ചർച്ചകളിൽ നിന്ന് എല്ലാ വർഷവും തൃശ്ശൂർപൂരത്തോടനുബന്ധിച്ച് സമ്മേളിക്കുന്ന ഒരു സാഹിത്യ സമാജം രൂപികരിക്കുന്നതിനുള്ള തീരുമാനമാകുകയും ചെയ്തു .1904 മേയ് നാലിനായിരുന്നു ഭാഷയിലെ ഈ ദ്വിതീയ സംഘടനയുടെ ഉദ്ഘാടനം.
കേരളവ്യാസനായിരുന്നു അധ്യക്ഷൻ.
പിന്നീട് ഏഴു സമ്മേളനങ്ങൾ കെങ്കേമമായി നടത്തി.
അന്നത്തെ സാഹിത്യകാരന്മാരിൽ പ്രമുഖരായിരുന്ന കൊടുങ്ങല്ലൂർ കുഞ്ഞിക്കുട്ടൻ തമ്പുരാൻ , രാജ രാജ വർമ്മ , കൊടുങ്ങല്ലൂർ കൊച്ചുണ്ണി തമ്പുരാൻ , ഉള്ളൂർ , അപ്പൻ തമ്പുരാൻ , പുന്നശ്ശേരി നമ്പി , നീലകണ്ഠശർമ്മ , കൊട്ടാരത്തിൽ ശങ്കുണ്ണി , ഒടുവിൽ കുഞ്ഞികൃഷ്ണമേനോൻ , നടുവം നമ്പൂതിരിമാർ , കൂനേഴത്ത് പരമേശ്വര മേനോൻ , കാതുള്ളിൽ അച്ചുതമേനോൻമുതലായാവർ ഇതിലെ സജീവാംഗങ്ങളായിരുന്നു.
ഭാരതി ഇംഗ്ലീഷ് വിലാസം https://ml.wikipedia.org/wiki/Bharathi_(research_station)
ദക്ഷിൺ ഗംഗോത്രി , മൈത്രി ഗവേഷണകേന്ദ്രം എന്നീ പര്യവേക്ഷണ കേന്ദ്രങ്ങൾക്കുശേഷം അന്റാർട്ടിക്കയിൽ പ്രവർത്തനമാരംഭിച്ച മൂന്നാമത്തെ ഇന്ത്യൻ പര്യവേക്ഷണ കേന്ദ്രമാണ് ഭാരതി .
2012 മാർച്ച് 18 നാണ് തുടക്കമിട്ട പ്രവർത്തനങ്ങളുടെ ഔപചാരിക ഉദ്ഘാടനം അന്റാർട്ടിക്കയിലെ വേനൽക്കാലമായ നവംബർ 2012 ന് പ്രതീക്ഷിക്കുന്നു.
ഭൗമചരിത- സമുദ്രശാസ്ത്രപഠനങ്ങൾക്കായാണ് ഭാരതി നിർമ്മിക്കപ്പെട്ടിരിക്കുന്നത്.
2011 ഒക്ടോബർ 26ന് യാത്ര തിരിച്ച ഇന്ത്യയുടെ 30-ാമത് അന്റാർട്ടിക്ക പര്യവേക്ഷണസംഘമാണ് ഇതിന്റെ പ്രവർത്തനങ്ങൾക്ക് അവസാന രൂപം നൽകുന്നത്.
1984 ൽ പ്രവർത്തിച്ചു തുടങ്ങിയ ദക്ഷിണഗംഗോത്രി ഇപ്പോൾ പ്രവർത്തിക്കുന്നില്ല.
മഞ്ഞിൽ മൂടിപ്പോയ ഈ കേന്ദ്രം രണ്ടാമത്തെ കേന്ദ്രമായ മൈത്രി പ്രവർത്തിച്ചു തുടങ്ങി ഒരു വർഷത്തിനു ശേഷം 1990 ൽ പ്രവർത്തനം നിർത്തി.
ഇതിപ്പോൾ സൂക്ഷിപ്പ് കേന്ദ്രമാണ്.
അന്റാർടിക്കയിലെ സ്ഥിര ഗവേഷണ കേന്ദ്രങ്ങൾ
അന്റാർട്ടിക് വൃത്തത്തിൽ ഒന്നിൽ കൂടുതൽ ഗവേഷണ സ്ഥാപനങ്ങളുള്ള ഒൻപത് രാജ്യങ്ങളിൽ ഒന്നാണ്, ഭാരതം.
അർജന്റീന, ആസ്ത്രേലിയ, ചൈന, ചിലി, ഫ്രാൻസ്, റഷ്യ, ബ്രിട്ടൻ, അമേരിക്ക എന്നിവയാണ് മുറ്റുള്ളവ.
കിഴക്കേ അന്റാർട്ടിക്കയിൽ 69 ഡിഗ്രി തെക്കും 76 ഡിഗ്രി കിഴക്കുമായ് ലാർസെമാൻ പർവ്വതഭൂമിയിലെ സ്ട്രോർനെസ്, ബ്രോക്നെസ്സ് എന്നീ മുനമ്പുകൾക്കിടയിൽ ഭാരതി സ്ഥിതി ചെയ്യുന്നു.
സമുദ്രനിരപ്പിൽ നിന്നും 90 മീറ്ററോളം ഉയർന്ന പാറക്കെട്ടുകൾക്കുമുകളിലായാണ് ഭാരതി നിർമ്മിക്കപ്പെട്ടിരിക്കുന്നത്.
രണ്ടാമത്തെ പര്യവേക്ഷണകേന്ദ്രമായ മൈത്രിയിൽ നിന്നും ഭാരതിയിലേയ്ക്ക് 3000 കിലോമീറ്റർ ദൂരമുണ്ട്.
ഭാരതിയിൽ നിന്നുള്ള അതിവേഗ ഉപഗ്രഹ റോ ഡാറ്റ(raw data)കൾ ഹൈദ്രാബാദിലുള്ള ദേശീയ വിദൂര സംവേദന കെന്ദ്ര (National Remote Sensing Centre –NRSC) ത്തിൽ തത്സമയം എത്തും.
അതിഉനുള്ള പ്രവർത്തനങ്ങൾ നടത്തിയത് ഇലക്ട്രോണിക് കോർപറേഷൻ ഓഫ് ഇന്ത്യ ലിമിറ്റഡ് (ECIL) ആണ്.
ഭരതത്തിന്റെ അന്റാർട്ടിക്കയിലെ രണ്ടാമത്തെ ഗവേഷണകേന്ദ്രവും നാഷണൽ സെന്റർ ഫോറ് അന്റാര്ട്ടി ക് അന്റ് ഓഷൻ റിസർച്ച്  (NCAOR) മായുള്ള വാർത്താ വിനിമയ സൌകര്യം 2007 ൽ ഒരുക്കിയതും ECIL ആണ്' ഭൗതികസൗകര്യങ്ങൾ
25 പേർക്ക് ഒരേസമയം ഒരുമിച്ചുതാമസിക്കാവുന്ന ഇരുനില കെട്ടിടമാണിത്.
തണുപ്പുകാലത്ത് -40 ഡിഗ്രി സെൽഷ്യസും വേനൽക്കാലത്ത് 0 ഡിഗ്രി സെൽഷ്യസും അനുഭവപ്പെടുന്ന ഈ പ്രദേശത്ത് ശൈത്യകാലത്ത് 15 പേരെ മാത്രമാണ് ഉൾക്കൊള്ളാനാവുക.
ജർമനിയിൽ നിർമിച്ച 6562 ച.
അടി വിസ്തൃതിയുള്ളതും 1000 മെട്രിക് ടൺ ഭരം വരുന്നതുമായ കെട്ടിടം അന്റാർടിക്കയിൽ വച്ച് കൂട്ടിയോജിപ്പിക്കുകയാണ് ഉണ്ടായത്.
.134 കൂട്ടിയോജിപ്പിച്ചാണ് ഈ കേന്ദ്രം നിർമ്മിച്ചിരിക്കുന്നത്.
25 വർഷത്തെ ആയുസ്സാണ് ഇതിനു കണക്കാക്കിയിട്ടുള്ളത്.
പരമ്പര്യേതര ഊർജ്ജമാണ് ഇവിടെ ഉപയോഗിക്കുന്നത്.
ചിത്രശാല അന്റർടിക്കയുടെ ഉപഗ്രഹ ചിത്രം അവലംബം http://www.nsf.gov/pubs/1997/antpanel/4past.htm
references പുറത്തേക്കുള്ള കണ്ണികൾ ↑ {{ cite book }} : Missing or empty | title= ( help ) ; Unknown parameter | coauthors= ignored ( | author= suggested) ( help ) ; Unknown parameter | month= ignored ( help ) ↑ [ http://articles.timesofindia.indiatimes.com/2009-08-06/chennai/28199800_1_antarctica-new-station-maitri Archived 2012-10-25 at the Wayback Machine .
↑ [ http://www.wicona.co.uk/en/News/Wicona-Glazing-Systems-Specified-for-new-Polar-Research-Centre-in-Antarctica/%5Bപ്രവർത്തിക്കാത്ത+കണ്ണി%5D .
ഭാരതദീപം
കൊൽക്കത്തയിൽ രൂപം കൊണ്ട ബ്രഹ്മസമാജത്തിന്റെ പ്രവർത്തനങ്ങൾ കേരളത്തിലേയ്ക്കും പ്രചരിപ്പിക്കുന്നതിന്റെ ഭാഗമായി ആരംഭിച്ച ഒരു മാസികയാണ് ഭാരതദീപം .1920 നവംബറിലാണ് കൊല്ലത്തുനിന്ന് ഭാരതദീപം പ്രസിദ്ധീകരണം ആരംഭിച്ചത്.
സാധുശിവപ്രസാദായിരുന്നു പത്രാധിപർ.
പി. കെ. പത്മനാഭനാശാൻ മാനേജറും.
കൊല്ലത്തെ ശ്രീകൃഷ്ണവിലാസം പ്രസ്സിലാണ് മാസിക അച്ചടിച്ചിരുന്നത്.
ഡമ്മി 1/8ൽ 38 പുറങ്ങളിലായിരുന്നു ഒരു ലക്കം.
മഹാകവി വള്ളത്തോളിന്റെ മംഗളാശംസകയോടെയാണ് ഭാരതദീപം പ്രസിദ്ധീകരണം തുടങ്ങിയത്.
ബ്രഹ്മവിദ്യാഭൂഷൺ പി. കെ. പണിക്കർ, സ്വാമി ബ്രഹ്മവ്രതൻ, വിദ്വാൻ വി.കെ. ശ്രീധരനുണ്ണി, ടി.വി. ശ്രീനിവാസശാസ്ത്രി, കെ. രാമൻ മേനോൻ, എ. ആർ. ദാമോദരൻനമ്പ്യാർ ബി.എ. ബി.എൽ, കിളിക്കൊല്ലൂർ സി. കെ. സുകുമാരൻ, പി. കെ. രാഘവപ്പണിക്കർ, കെ. അയ്യപ്പൻ, മന്നത്തുപത്മനാഭൻ, മൂലൂർ പത്മനാഭപ്പണിക്കർ, ഡോക്ടർ.
എ. ഗോപാലൻ, ആയാംകുടി പി. ആർ. ശങ്കരപ്പിള്ളി തുടങ്ങിയവരായിരുന്നു മാസികയിലെ പ്രധാന എഴുത്തുകാർ.
ഭാരതാംബ ഇംഗ്ലീഷ് വിലാസം https://ml.wikipedia.org/wiki/Bharat_Mata Bharat Mata statue accompanied by a lion at Yanam (India) Bharat Mata statue at Kanyakumari (India)
ഭാരതാംബ അല്ലെങ്കിൽ ഭാരത മാതാവ് (Hindi, भारत माता, Bhārata Mātā) എന്ന സങ്കല്പം ഭാരതം എന്ന രാഷ്ട്രത്തിന്റെ ഒരു വ്യക്തി രൂപമാണ്‌‌ (anthropomorphic form, or personification).
കുങ്കുമ വർണ്ണത്തിലോ, ഓറഞ്ച് നിറത്തിലോ ഉള്ള സാരി ധരിച്ച, കയ്യിൽ ഇന്ത്യയുടെ ദേശീയപതാക ഏന്തിയ സ്ത്രീ രൂപമാണ്‌ സാധാരണയുള്ള സങ്കല്പം.
ചിലപ്പോൾ സിംഹസ്ഥിതയായ സ്ത്രീരൂപമായും ഭാരതാംബയെ സങ്കല്പിച്ചു കാണാറുണ്ട് .
ഭാരതമാതാവ് എന്ന സങ്കല്പം ഒന്നേയുള്ളൂവെങ്കിലും അതിന്‌ പലരും പല വിധത്തിലുള്ള വ്യക്തിരൂപങ്ങൾ കൽപ്പിക്കാറുമുണ്ട്.
രത്നാകരാം ധൗതപദാം ഹിമാലയ കിരീടിനീ (1) ബ്രഹ്മരാജർഷിരത്നാഢ്യാം വന്ദേ ഭാരതമാതരം (2)
എന്ന പൗരാണിക ഹൈന്ദവ ശ്ലോകം, ഭാരതാംബയെ ഒരു ദേവിയായി സങ്കല്പിച്ച് ആരാധിയ്ക്കുന്നതാണെന്ന് ചിലർ വിശ്വസിക്കുന്നു.
1936ൽ ബനാറസിൽ ശിവപ്രസാദ് ഗുപ്ത് ഭാരതമാതാവിനായി ഒരു ക്ഷേത്രം പണികഴിപ്പിയ്ക്കുകയും മഹാത്മാഗാന്ധി അത് ജനങ്ങൾക്കായി തുറന്നുകൊടുക്കുകയും ചെയ്തു.
ചരിത്രം പ്രമാണം:Bharat Mata Abanindranath.jpg അബനിന്ദ്ര് നാഥ് ടാഗോറിന്റെ ഭാരത് മാതാ എന്ന ചിത്രം
"ജനനീ ജന്മഭൂമിസ്ച സ്വർഗ്ഗാദപി ഗരീയസി" (മാതാവും മാതൃഭൂമിയും സ്വർഗ്ഗത്തേക്കാൾ ശ്രേഷ്ഠമാണ്‌) എന്ന വാല്മീകിരാമായണത്തിലെ പരാമർശമാവണം മാതാവിന്റേയും മാതൃഭൂമിയുടേയും മഹത്ത്വം ഉയർത്തിക്കാട്ടുന്ന ആദ്യ ചിന്താധാര.
ആധുനിക കാലഘട്ടത്തിൽ ഭാരത മാതാവ് എന്ന ബിംബം ശ്രദ്ധയാകർഷിച്ചു തുടങ്ങിയത് പത്തൊൻപതാം നൂറ്റാണ്ടിന്റെ അവസാന കാലഘട്ടത്തിലുണ്ടായ ഇന്ത്യയുടെ പുനരുദ്ധാനത്തോടെയാണ്‌.
കിരൺ ചന്ദ്ര ബന്ദോപാധ്യായ് സം‌വിധാനം ചെയ്ത "ഭാരത് മാതാ" എന്ന നാടകം ആദ്യമായി അവതരിപ്പിക്കപ്പെട്ടത് 1873ലാണ്‌.
ഇന്ത്യൻ സ്വാതന്ത്ര സമരത്തിനു പുത്തനുണര്വ്വ പകർന്ന വന്ദേമാതരം , ബങ്കിം ചന്ദ്ര ചാറ്റർജി അവതരിപ്പിച്ചതും ഇതേകാലഘട്ടത്തിൽ തന്നെ.
അരബിന്ദ നാഥ ടാഗോറിന്റെ ഭാരത് മാതാ എന്ന ചിത്രം ഭാരത മാതാവിനെ നാലുകൈകളുള്ളതും ഓറഞ്ച് നിറമുള്ള വസ്ത്രം ധരിച്ച സ്ത്രീരൂപമായി സങ്കല്പിക്കുന്നു.
ഇന്ത്യൻ ചിത്രകാരനായ എം.എഫ്. ഹുസൈൻ വരച്ച മദർ ഇന്ത്യ എന്ന ഭാരത മാതാവിന്റെ ചിത്രം ലോകമെമ്പാടുമുള്ള ഹൈന്ദവസംഘടനകളുടെ കടുത്ത എതിർപ്പിനിടയാക്കിയിരുന്നു .
അവലംബം ↑ http://www.columbia.edu/itc/mealac/pritchett/00routesdata/1800_1899/congress/bharatmata/bharatmata.html 1 2 http://www.indiatogether.org/manushi/issue142/bharat.htm ↑ ↑ കൂടുതൽ വായനയ്ക്ക് Hindu Goddesses: Vision of the Divine Feminine in the Hindu Religious Traditions ( ISBN 81-208-0379-5 ) by David Kinsley Patriotic fervour Archived 2011-03-11 at the Wayback Machine .
The Hindu, August 17 , 2003 .
The life and times of Bharat Mata Sadan Jha, Manushi, Issue 142.
Bharat Mata Images Prof. Pritchett, Columbia University ഭാരത ഭക്തി Archived 2006-01-10 at the Wayback Machine .
ഭാരത്‌ മാതാ - അന്‌വർ ഷേക്ക്‌ Archived 2006-03-26 at the Wayback Machine .
ചെമ്പൂർ
മുംബൈ നഗരത്തിൽ കിഴക്കുഭാഗത്തായി സ്ഥിതി ചെയ്യുന്ന ഒരു പ്രദേശമാണ് ചെമ്പൂർ .
മറാഠി ഭാഷയിൽ വലിയ ഞണ്ട് എന്നർഥം വരുന്ന 'ചിമ്പോരീ' എന്ന വാക്കിൽ നിന്നാണ് ചെമ്പൂർ എന്ന പേരുണ്ടായതെന്ന് കരുതപ്പെടുന്നു.
ഘാട്ട്ലാ, മാഹുൽ, ഗാവൻപാഡ, അംബാപാഡ തുടങ്ങിയ ഗ്രാമങ്ങൾ ചേർന്ന പ്രദേശം വികസിച്ചാണ് ഇന്ന്  ചെമ്പൂർ എന്നറിയപ്പെടുന്ന നഗരഭാഗം രൂപീകൃതമായത്.
ഇവിടെ മുൻകാലങ്ങളിൽ പൂക്കൃഷി ഉണ്ടായിരുന്നതായി പറയപ്പെടുന്നു.
മുംബൈ വേറിട്ട ദ്വീപുകളായിരുന്ന കാലത്ത് ട്രോംബേ ദ്വീപിന്റെ വടക്കുപടിഞ്ഞാറ് ഭാഗത്തായിരുന്നു ഈ സ്ഥലം.
കാനേരി ഗുഹകളിലെ ശിലാലിഖിതങ്ങളിൽ 'ചെമുല' എന്നും അറബ് കൃതികളിൽ 'സിമോർ' പ്രതിപാദിക്കപ്പെടുന്ന പ്രദേശം ചെമ്പൂർ ആണെന്ന് വാദഗതികളുണ്ട് .
മുംബൈ ദ്വീപുകൾ 1893-ൽ
ദി ബോംബേ പ്രസിഡൻസി ഗോൾഫ് ക്ലബ്ബ് ഇവിടെ സ്ഥാപിതമായത് 1927-ലാണ് .
1906-ൽ കുർള-ചെമ്പൂർ തീവണ്ടിപ്പാത നിർമ്മിക്കപ്പെട്ടു.
1924-ൽ ഈ പാത ഗതാഗതത്തിനായി തുറന്നു .
1945-ൽ ചെമ്പൂർ ബോംബേ നഗരത്തിന്റെ ഭാഗമായി.
ഇന്ത്യാ-പാക് വിഭജനകാലത്ത് അഭയാർത്ഥികൾക്കായി പുനരധിവാസമൊരുക്കിയ പ്രദേശങ്ങളിലൊന്നായിരുന്നു ചെമ്പൂർ.
പിന്നീട് വിവിധ കോളനികളുടെ നിർമ്മാണത്തോടെ ഇത് പ്രധാനമായും ഒരു പാർപ്പിടമേഖലയായി രൂപപ്പെട്ടു.
ചെമ്പ് (വിവക്ഷകൾ) ചെമ്പ് - ലോഹം ചെമ്പ്, കോട്ടയം ജില്ല - സ്ഥലം ചെമ്പ് ഗ്രാമപഞ്ചായത്ത് - ഗ്രാമപഞ്ചായത്ത് ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ചെമ്പ് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Chempu_Gramapanchayat
കോട്ടയം ജില്ലയിലെ വൈക്കം താലൂക്കിൽ വൈക്കം ബ്ളോക്കിലാണ് 18.42 ചതുരശ്ര കിലോമീറ്റർ വിസ്തീർണ്ണമുള്ള ചെമ്പ് ഗ്രാമപഞ്ചായത്ത് സ്ഥിതി ചെയ്യുന്നത്.1953-ൽ ആണ് ചെമ്പ് ഗ്രാമപഞ്ചായത്ത് രൂപീകൃതമായത്.
അതിരുകൾ കിഴക്ക് - വെള്ളൂർ പഞ്ചായത്ത് പടിഞ്ഞാറ് - ആലപ്പുഴ ജില്ലയിലെ പാണാവള്ളി, പേരുമ്പളം പഞ്ചായത്തുകൾ വടക്ക് - എറണാകുളം ജില്ലയിലെ ആമ്പല്ലൂർ, ഉദയംപേരൂർ പഞ്ചായത്തുകൾ തെക്ക്‌ - മറവൻതുരുത്ത് പഞ്ചായത്ത് വാർഡുകൾ സ്ഥിതിവിവരക്കണക്കുകൾ ജില്ല കോട്ടയം ബ്ലോക്ക് വൈക്കം വിസ്തീര്ണ്ണം 18.42 ചതുരശ്ര കിലോമീറ്റർ ജനസംഖ്യ 18,828 പുരുഷന്മാർ 9490 സ്ത്രീകൾ 9338 ജനസാന്ദ്രത 1022 സ്ത്രീ : പുരുഷ അനുപാതം 984 സാക്ഷരത 90% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/chempupanchayat/ Archived 2012-06-06 at the Wayback Machine .
ചെമ്പൈ വൈദ്യനാഥ ഭാഗവതർ ഇംഗ്ലീഷ് വിലാസം https://ml.wikipedia.org/wiki/Chembai_Vaidyanatha_Bhagavatar ചെമ്പൈ കച്ചേരി നടത്തുന്ന ചിത്രം - 1936-ൽ നിന്ന്
ചെമ്പൈ വൈദ്യനാഥ അയ്യർ കർണാടക സംഗീതത്തിലെ സുവർണകാലഘട്ടത്തിലെ തലയെടുപ്പുള്ള സംഗീതാചാര്യനായിരുന്നു.
1896 ഓഗസ്റ്റ് 28-ന് ചിങ്ങമാസത്തിലെ ഭരണി നക്ഷത്രത്തിൽ ഇന്നത്തെ കോഴിക്കോട് ജില്ലയിൽ വടകരയ്ക്കടുത്തുള്ള പ്രസിദ്ധമായ ലോകനാർക്കാവ് ക്ഷേത്രത്തിനടുത്തുള്ള മാതൃഗൃഹത്തിൽ ജനിച്ചു.
അരിയക്കുടി രാമാനുജ അയ്യങ്കാർ , മഹാരാജപുരം വിശ്വനാഥ അയ്യർ , ചെമ്പൈ എന്നിവരെ കർണാടക സംഗീതത്തിലെ അഭിനവ ത്രിമൂർത്തികളായി വിശേഷിപ്പിച്ചു പോരുന്നു.
ശക്തവും ഉന്മേഷവും ശ്രുതി ബദ്ധവുമായ ശബ്ദത്തിനുടമയായിരുന്നു അദ്ദേഹം.
ശാസ്ത്രീയ സംഗീതത്തിലെ അഗാധ പാണ്ഡിത്യം, അദ്വിതീയമായ സ്വരശുദ്ധി, അചഞ്ചലമായ ശ്രുതിബദ്ധത, മധുരമായ ഉയർന്ന ആവൃത്തിയിലുള്ള ശബ്ദം എന്നിങ്ങനെ ചെമ്പൈയുടേതായ പ്രത്യേകതകൾ ധാരാളം.
70 വർഷത്തെ സംഗീത തപസ്യയിലൂടെ കർണാടക സംഗീതത്തെ പ്രശസ്തിയിലൂടെ നടത്താനും, രസികപ്രിയരിൽ ആനന്ദത്തിന്റെ ശ്രുതിമഴ പെയ്യിക്കാനും, ശിഷ്യഗണങ്ങളെ അറിവും വാത്സല്യവും കൊടുത്തു വളർത്താനും ഒപ്പം വിനയാന്വിതമായ വ്യക്തി ജീവിതം നയിക്കാനും ഒക്കെ ഒരേ സമയം കഴിഞ്ഞിരുന്നു ചെമ്പൈക്ക്.
ത്യാഗരാജ സ്വാമികളുടെ സമകാലീനനായിരുന്ന ചക്ര താനം സുബ്ബ അയ്യർ , ചെമ്പൈയുടെ മുതുമുത്തശ്ശനായിരുന്നു.
സംഗീതപാരമ്പര്യമുള്ള കുടുംബത്തിൽ ജനിച്ച് ആത്മീയതയിലൂന്നിയ ജീവിതം നയിച്ച ചെമ്പൈ ഗുരുവായൂരപ്പനെ തന്റെ എല്ലാ ഉയർച്ചയ്ക്കും കാരണമായി കരുതിയിരുന്നു.
ഭാഗവതർ എന്ന നിലയിൽ നൈമിഷികമായി മനോധർമ്മം പ്രദർശിപ്പിക്കാനുള്ള അദ്ദേഹത്തിന്റെ കഴിവ് സുവിദിതം ആണ്.
ഏതു സ്വരത്തിൽ നിന്നും കീർത്തനത്തിന്റെ ഏതു വരിയിൽ നിന്നും യഥേഷ്ടം നിരവലോ , സ്വരപ്രസ്താരമോ തുടങ്ങാനും അത്ഭുതകരമായ വിധത്തിൽ താളാനുസൃതമായി പാടാനും നിസ്സാരമായി കഴിഞ്ഞിരുന്നു.
അക്ഷീണം പാടുമ്പോഴും ഫലിതബോധം കൈവിടാതെയുള്ള കമന്റുകൾ , രാഗ വിസ്താര മധ്യേ പൊടുന്നനെ നാസിക പ്രയോഗങ്ങളിലൂടെയുള്ള രാഗ സഞ്ചാരം എന്നിവയൊക്കെ അനേകായിരം രസികരെ അദ്ദേഹത്തിന്റെ ആരാധകരാക്കി മാറ്റി.
എല്ലാത്തിനുമുപരി, ജാതിമത ചിന്തയ്ക്കതീതമായി ചിന്തിക്കുകയും നാനാ ജാതിമതസ്ഥരെ ശിഷ്യരായി സ്വീകരിക്കുകയും ചെയ്യുക വഴി താൻ ജീവിച്ച കാലത്തിനുമപ്പുറം ചിന്തിക്കാൻ അദ്ദേഹത്തിനു കഴിഞ്ഞിരുന്നു.
പിൽക്കാലത്ത് അതിപ്രശസ്തരായ കെ.ജെ. യേശുദാസ് , ജയവിജയന്മാർ , പി. ലീല എന്നിവരൊക്കെ അദ്ദേഹത്തിന്റെ ശിഷ്യഗണത്തിൽ പെടുന്നു.
ധാരാളം ബഹുമതികൾ ചെമ്പൈക്കു ലഭിച്ചിട്ടുണ്ട്.
1951 -ലെ “ സംഗീത കലാനിധി “ പദവി, കേന്ദ്ര നാടക അക്കാഡമി അവാർഡ്, രാഷ്ട്രപതിയുടെ പദ്മഭൂഷൺ അവാർഡ്, ഗാനഗന്ധർവ പദവി എന്നിവ അതിൽ ചിലതു മാത്രം.
കൊച്ചി , മൈസൂർ , ബറോഡ , വിജയനഗരം , ബോബ്ബിലി , ജെയ്‌പൂർ എന്നിവിടങ്ങളിലെ രാജാക്കന്മാരും പല അംഗീകാരങ്ങളും നൽകി ആദരിച്ചിട്ടുണ്ട്.
78ആം വയസ്സിൽ 1974 ഒക്ടോബർ 16ന് ഒറ്റപ്പാലത്തുവച്ചാണ് ചെമ്പൈ അന്തരിച്ചത്.
ഒറ്റപ്പാലം പൂഴിക്കുന്ന് ശ്രീകൃഷ്ണസ്വാമിക്ഷേത്രത്തിൽ നവരാത്രി സംഗീതോത്സവത്തിന് കച്ചേരി അവതരിപ്പിച്ചശേഷം ഒളപ്പമണ്ണ മനയിൽ ശിഷ്യൻ വാസുദേവൻ നമ്പൂതിരിപ്പാടിനൊപ്പം ഇരുന്ന് സംസാരിക്കുന്നതിനിടയിൽ പെട്ടെന്ന് അദ്ദേഹം കുഴഞ്ഞുവീഴുകയായിരുന്നു.
സംഭവസ്ഥലത്തുവച്ചുതന്നെ അദ്ദേഹം മരിച്ചു .
അനായാസമരണം അദ്ദേഹത്തിന്റെ മോഹമായിരുന്നുവെന്ന് സഹോദരപുത്രൻ ചെമ്പൈ ശ്രീനിവാസൻ ഒരിക്കൽ പറയുകയുണ്ടായി.
മരണത്തിന് മുമ്പ് പൂഴിക്കുന്ന് ക്ഷേത്രത്തിലെത്തിയ അദ്ദേഹം, ഇനി തന്നെ വിളിച്ചുകൂടേ എന്ന് ചോദിച്ചതായി പറയുന്നു.
അദ്ദേഹത്തിന്റെ ഭൗതികശരീരം ജന്മനാടായ ചെമ്പൈ ഗ്രാമത്തിൽ സംസ്കരിച്ചു.
ഇന്നും ചെമ്പൈ സംഗീതോത്സവങ്ങളിലൂടെയും മറ്റും സംഗീതോപാസകർ അദ്ദേഹത്തിന്റെ ഓർമ്മ പുതുക്കുന്നു.
പാലക്കാട് ഗവ: മ്യൂസിക് കോളേജ് അദ്ദേഹത്തിന്റെ സ്മരണക്കായി ചെമ്പൈ മെമ്മോറിയൽ ഗവ: മ്യൂസിക് കോളേജ് എന്ന് നാമകരണം ചെയ്തു.
അവലംബം ↑ ↑ {{ cite news }} : Check date values in: | accessdate= and | date= ( help ) പുറത്തേക്കുള്ള കണ്ണികൾ Chembai എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചെമ്പൈ വെബ്‌സൈറ്റ് ചെമ്പൈ സ്മൃതി ഗാന സഭ വെബ്‌സൈറ്റ് Archived 2006-06-10 at the Wayback Machine .
ചെമ്പോത്ത് ഇംഗ്ലീഷ് വിലാസം https://ml.wikipedia.org/wiki/Greater_Coucal
ചെമ്പോത്തിന്റെ ശബ്ദം Greater Coucal bird,From Ezhuvanthala,Palakkad Kerala,India
കേരളത്തിൽ സാധാരണ കാണാവുന്ന പക്ഷിയാണ് ചെമ്പോത്ത് (Crow pheasant അഥവാ Greater Coucal - Centropus sinensis ).
ഉപ്പൻ എന്നും അറിയപ്പെടുന്നു.
ഇന്ത്യൻ ഉപഭൂഖണ്ഡത്തിലും അതിനോടടുത്ത പ്രദേശത്തും പ്രധാനമായും കണ്ടുവരുന്ന ഇവ കുയിലിന്റെ അടുത്ത ബന്ധുക്കളാണ്.
ഉപ്-ഉപ് എന്നിങ്ങനെയുള്ള ശബ്ദം തുടർച്ചയായി ആവർത്തിക്കുന്നതുവഴി ചെമ്പോത്തിനെ പെട്ടെന്ന് തിരിച്ചറിയാൻ സാധിക്കും.
ശബ്ദത്തിന്റെ പ്രത്യേകതകൊണ്ട് ഉപ്പൻ എന്നും മലബാറിലും കേരളത്തിന്റെ പലഭാഗങ്ങളിലും അറിയപ്പെടുന്നു.
ചെമ്പോത്തുകൾ ഒറ്റക്കാണ് ഇരതേടുക.
പ്രത്യുത്പാദന കാലമാണെങ്കിൽ ചിലപ്പോൾ ഇണയും കൂടെയുണ്ടാകും.
ശരീരപ്രകൃതിയിൽ കാക്കകളോട് വളരെ സാദൃശ്യമുള്ള പക്ഷികളാണ് ചെമ്പോത്തുകൾ.
പൂർണ്ണവളർച്ചയെത്തിയ ചെമ്പോത്തിന് ചുണ്ടുമുതൽ വാലിന്റെ അറ്റം വരെ 48 സെ.
മീ നീളമുണ്ടാകും ശരീരം കറുത്ത (കരിമ്പച്ച) നിറത്തിലാണ് .
ചിറകുകൾ ചുവപ്പുകലർന്ന തവിട്ടുനിറത്തിലാണുണ്ടാവുക.
വലിയ വാലിൽ വലിയ കറുത്ത തൂവലുകളാണുണ്ടാവുക.
കണ്ണുകൾ ചുവപ്പുനിറത്തിൽ എടുത്തറിയാം.
ആൺ പെൺ പക്ഷികൾ തമ്മിൽ കാഴ്ചയിൽ വ്യത്യാസമുണ്ടാകാറില്ല .
എന്നാൽ പെൺ ചെമ്പോത്തുകൾ അൽപം വലിപ്പമേറിയവയാണ് .
അധികം ഉയരത്തിൽ പറന്ന് ഇരതേടാൻ ചെമ്പോത്തുകൾ ശ്രമിക്കാറില്ല ഭൂമിയിൽ നിന്ന് ഒന്നോ രണ്ടോ അടി ഉയരത്തിൽ സമാന്തരമായി പറന്ന് ഇരയെ കണ്ടെത്താറാണ് പതിവ്.
ഭൂമിയിൽ ഇറങ്ങി നടന്നും ചിലപ്പോൾ ഇരതേടുന്നു.
തട്ടുതട്ടായി ശിഖരങ്ങളുള്ള വൃക്ഷങ്ങളിൽ കൊമ്പുവഴി കയറി ഉയർന്ന ഭാഗങ്ങളിൽ ഇരതേടുന്നതും കാണാം.
പച്ചക്കുതിരകൾ , പല്ലികൾ , പ്രാണികൾ , ഒച്ചുകൾ മറ്റു ജീവികളുടെ മുട്ടകൾ എന്നിവയാണ് പ്രധാന ഭക്ഷണം, ചെറിയ ജീവികളേയും പക്ഷിക്കുഞ്ഞുങ്ങളേയും ഭക്ഷിക്കാറുണ്ട്.
ജനുവരി മുതൽ ജൂൺ വരെയാണ് ചെമ്പോത്തുകളുടെ സാധാരണ പ്രത്യുത്പാദനകാലം.
ഇക്കാലങ്ങളിൽ ഒരു കിളിക്കു മറുപടിയെന്നവണ്ണം ചിലക്കൽ ശബ്ദങ്ങൾ കേൾക്കാം.
ചുള്ളിക്കമ്പുകൾ തലങ്ങും വിലങ്ങും പെറുക്കിവെച്ച് അധികം ഉയരമില്ലാത്ത ചില്ലകളേറെയുള്ള മരങ്ങളിലാണ് സാധാരണ കൂടുകെട്ടുന്നത്.
കൂടിന്റെ മധ്യഭാഗം പഞ്ഞിയും മറ്റുമുപയോഗിച്ച് മാർദ്ദവമുള്ളതാക്കിയിരിക്കും.
മങ്ങിയ വെളുപ്പുനിറത്തിലുള്ള മൂന്നോ നാലോ മുട്ടകളാവുമുണ്ടാവുക.
കൂടുകെട്ടുന്നതുമുതൽ കുട്ടികൾ പറന്നു പോകുന്നതുവരെയുള്ള കാര്യങ്ങൾ മാതാവും പിതാവും ചേർന്നാവും ചെയ്യുക.
ഇന്ത്യ , പാകിസ്താൻ ‍, ബംഗ്ലാദേശ് , ശ്രീലങ്ക , മ്യാന്മാർ , ഇന്തോനേഷ്യ എന്നിവിടങ്ങളിൽ കണ്ടുവരുന്നു .
തെക്കൻ ചൈനയിലും കുറഞ്ഞ എണ്ണം കാണാം.
ചൈനയിലും ഇന്തോനേഷ്യയിലും വംശനാശഭീഷണി നേരിടുന്നുണ്ട്.
സമുദ്രനിരപ്പിൽ നിന്ന് 2000 മീറ്റർ ഉയരത്തിൽ വരെ ഇവയെ കാണാം.
ചെരിവുപ്രദേശങ്ങളും സമതലങ്ങളും ഒരുപോലെ ചെമ്പോത്തുകൾ ഇഷ്ടപ്പെടുന്നു.
കുറ്റിക്കാടുകളും ചെറുമരങ്ങളും ഉള്ള പ്രദേശങ്ങൾ ഇഷ്ടപ്പെടുന്ന ഈ പക്ഷിയെ ഇടതൂർന്ന കാട്ടിലോ, വളരെ തെളിഞ്ഞ പ്രദേശത്തിലോ കാണാറില്ല.
കാട്ടിലും നാട്ടിലും ഒരുപോലെ ചെമ്പോത്തുകൾ വിഹരിക്കുന്നു.
ആവാസവ്യവസ്ഥകൾ നഷ്ടപ്പെടുന്നതുകൊണ്ടുള്ള ചെറിയ ഭീഷണി മാത്രമേ ഇന്ത്യയിൽ ചെമ്പോത്തുകൾക്കുള്ളൂ.
കൌതുകത്തിനായുള്ള വേട്ടയാടലും ചിലപ്പോൾ ഇവയുടെ ജീവനപഹരിക്കാറുണ്ട്.
ചിത്രങ്ങൾ Centropus sinensis + Centropus toulou അവലംബം ↑ {{ cite web }} : Cite has empty unknown parameters: | last-author-amp= and | authors= ( help ) ; Invalid | ref=harv ( help ) ↑ In Shaw's General
Zoology 9, pt.
1, p. 51.